Държавен вестник, бр. 3, 2026 г., стр. 147

БРОЙ  3	
Д Ъ Р Ж А В Е Н  В Е С Т Н И К 	
СТР.  147  
изискванията към складовите помещения и дистрибуционни центрове, техническото 
съответствие и изправност на използваните превозни средства, вътрешния контрол на 
химическите вещества и препарати, хигиената и температурата на средата, съхранението, 
опаковката, маркировката, етикетирането и транспортирането на стоките, качеството на 
прилаганите складови процеси, организацията и управлението на складовите процеси, 
документирането на стопански операции с парични средства и инвентаризацията на 
материали, стоки и товари, подбор, обучение и оценка на персонала и др.  Прилагат 
утвърдените международни стандарти за управление на качеството на складовите 
операции и услуги, за екологично устойчиво управление на складовите процеси и 
осигуряване на безопасни условия на труд 
Основният резултат от изпълнението на работните задачи на придобилите трета 
степен на професионална квалификация по професия „Логистични услуги“ е 
осигуряването на ефективно и гладко функциониране на складовите операции, което 
постига оптимизиране на работните процеси и висококачествено обслужване на 
клиентите, ограничаване на рисковете от злополуки и повреди, кражби и загуби, 
намаляване на разходите за съхранение и управление на складовите наличности, 
организирана и ефективна работна среда, квалифицирани и мотивирани работни екипи, 
устойчиви взаимоотношения с клиентите и нарастваща конкурентоспособност на 
предприятието. 
Работното място на придобилите трета степен на професионална квалификация по 
професията „Логистични услуги“ е динамично. Голяма част от физическите складови 
операции изискват присъствие в самото складово помещение, докато значителен брой 
задачи могат да се изпълняват в офис среда: административни, технологични, 
комуникационни и стратегически дейности за управление и прилагане на стандартите за 
качество в складовите операции. 
Условията на работа са разнообразни, свързани с променлива температура на 
работната среда, шум, прах, вибрации, интензивно движение на хора и машини, 
променлива осветеност на работното поле. При извършване на служебните задължения 
може да се наложи продължително стоене на едно място или в неудобна поза, ходене на 
големи разстояния, многократно качване и слизане, повдигане, преместване и поставяне 
на различни по тежест предмети, шофиране и управление на машини, взиране в дисплеи 
на различни електронни устройства. Задачите налагат интензивна и разнообразна като 
средства, начини и адресати комуникация, понякога на чужд език. При изпълнение на 
работните задължения се налага използването на лични предпазни средства, като каски, 
предпазни очила или очила за работа с екрани, ръкавици, работно облекло, работни 
обувки.  
Работното време е в съответствие с действащото трудово законодателство, като в 
зависимост от работните графици на предприятието е възможно да се работи при сумарно 
изчисляване на работното време. 
За изпълнение на служебните си задачи придобилите трета степен на 
професионална квалификация по професията „Логистични услуги“ трябва да притежават 
способност за управление на работното време, умения за ефективна комуникация и 
управление на конфликтните ситуации, умения за решаване на проблеми, дигитална 
компетентност, умения за общуване на чужди езици, физическа и психическа